તેમની લોન ભરપાઈ કરવા અને કાર્યકારી મૂડી માટે આ કંપની મેઈડન આઈપીઓ દ્વારા તેનો રૂ. ૧૦ નો એક એવા ૨૧૦૦૦૦૦ ઈકવીટી શેર, શેર દીઠ રૂ. ૨૧ ના મુકરર ભાવથી ઓફર કરીને ૪.૪૧ કરોડ એકત્રિત કરવા મૂડી બજારમાં આવેલ છે. જાહેર ભરણા માટે આ ઈસ્યુ તા. ૧૯.૦૩.૨૦૧૮ ના રોજ ખુલશે અને તા. ૨૧.૦૩.૨૦૧૮ના રોજ બંધ થશે. ઓછામાં ઓછી અરજી ૬૦૦૦ શેર્સ માટે અને તેના પછીના ગુણાંકમાં કરવાની રહેશે. ફાળવણી પછી તેમના શેર એન એસ ઈ એસ ઈ એસ એમ ઈ પર લીસ્ટ થશે. આ ઈસ્યુના લીડ મેનેજર સારથી કેપિટલ એડવાઈઝર્સ પ્રા. લી છે જયારે રજીસ્ટ્રાર બીગશેર સર્વિસીસ પ્રા. લિ છે. આ ઈસ્યુ, ઈસ્યુ પછીની તેમની ભરપાઈ થયેલ મૂડીના ર૯.૭૯ ટકા હિસ્સો આપશે. પ્રમોટરો દ્વારા સંપાદિત શેરની સરેરાશ કિંમત શેર દીઠ રૂ. ૩.૩૩, રૂ. ૫.૬૦ અને રૂ. ૧૦ છે. શરુઆતમાં તેમણે બધા જ શેર ભાવોભાવ આપ્યા પછી, તેમણે જાન્યુઆરી ર૦૧પમાં ૧ શેર પર ર બોનસ શેર પણ આપેલ છે. આ ઈસ્યુ પછી તેમની હાલની ભરપાઈ થયેલ મૂડી જે રૂ. ૪.૯૫ કરોડ છે તે વધીને રૂ. ૭.૦૫ કરોડ થશે.